Vrou kritiek ná gassilinder ontplofArgieffoto ŉ Vrou is in ŉ kritieke toestand nadat ŉ gassilinder Saterdagoggend in haar huis in Bryanston, noord van Johannesburg, ontplof het. “Die vrou was reeds buite haar huis toe paramedici omstreeks 05:00 by die toneel opgedaag het,” het Santi Steinmann, woordvoerder van Netcare 911 gesê. ŉ Brand het uitgebreek nadat die gassilinder ontplof het. Die vrou is op die toneel behandel voordat sy na ŉ nabygeleë hospitaal geneem is.